Agllid n Tagant

Agllid n Tagant tga yat tanfust yura t mass Raⵛid Najib Sifaw s tutlayt tamaziɣt taclḥit.

Tinfusin gant timzray n zikk (s tafransist : contes légendaires) lli mmu talsn midn i tarwas ɣ graygat tasga n tmazirt. Dmin artn ttinin midn i tarwa nns d ar sisnt sgan drrit mẓẓiyn. Yili gisnt mck n tmitar d iwaliwn fulkin.

 Mad ttini 
Ɣ yat tagant, ɣ llan gigan d imudar, izdɣ yan illu igan murran icqqan d yan ugḍiḍ igan igzi iⵛatrn. Kraygat yan gisen ar inttl mas d nttan ad igan agllid n tagant. Yan wass inna illu i uwgḍiḍ : " Swingmɣ ɣ yat tɣarast wanna s tt iskrn, nttan ar ad ig agllid... "

Isqsa t ugḍiḍ : 

 Mamnk ad tga tɣarast ann  ?
 Wanna iswan kigan d waman nttan ara t ig...
 Mac manza za aman ann  ?

Ddun ssntin asnubbec ar ttllin s waman aylliɣ-na ufan yan ill..Agḍiḍ nttan issen is ad izzigiz ill d is a ittddu d ar d iffal idɣarn ganin ayyarn. Isawl ugḍiḍ : " smaqqel, llan ɣid kigan d waman, kyyin ar ad izwur a tn tsut acku kyyin ad igan amqqran ! "

Iddm illu tazllumt nns ar issa, agḍiḍ nettan issn ma iskr, iskkus ɣ usklu ar d ittini : " Aywak ay illu...ayhayya nnk zdarɣ ad suɣ uggar n ɣanck nna!!! "

Illu ar issa ar daɣ issa, iɣal ukan ar issa. " Mac, yini yas ugḍiḍ,keyyin ur a tssat...Hann aman ar d aqqlayn !!! "

Illu ar ukan sul issa, mac iggummi ma isnfisil acku aman n ill ar d ukan aqqlayn, isakk iremi ur yad izdar i walu...Agḍiḍ ar ittqql aylliɣ snfln waman n ill...Tizi lliɣ a tturrayn ar ffaln idɣarn ganin ayyarn.

Agḍiḍ ar iskar is a issa, aylliɣ akkⵯ  ddan waman, issumtn umlal, iddu dar illu inna yas : " Tzrit mad wiɣ ?! "

S tigzi nns as iga ugḍiḍ agllid n tagant, agllid nns n kraygat ass.

 Amawal 

 Imudar : animals
 Illu : elephant
 Igzi : wise
 Taɣarast : way
 Agellid : king
 Issenti : to begin
 Ill : sea
 Asklu  : shadow

 Tisaɣulin  







 Asit n MondeBerbere.com (Alink nns)
 Asit n Tosna n orsinkh fad adisinkh (Alink nns)

Taggayt:Tinfusin
Taggayt:Tinfusin s tclḥit
Taggayt:Imudar